stanford-oval/wikipedia huggingface dataset:
Rantamuodostuma

Rantamuodostuma on rantavoimien vaikutuksesta syntynyt geomorfologinen muodostuma. Veden pinnan päällisiä rantamuodostumia ovat rantatörmä, hiekkaranta, pallekivikko ja rantavalli. Vedenalaisia rantamuodostumia ovat rantatasanne ja jyrkänparras. Rantatörmä syntyy aaltojen aiheuttaman eroosion myötä. Itse asiassa ensin kallioon syntyy onkalo ja myöhemmin kallio onkalon ympäriltä romahtaa. Aaltojen vaikutuksesta syntyneitä muodostumia ovat myös kivipaadet eli raukit ja holvikaaret sekä joskus myös luolat. Rantatasanne syntyy aaltojen kasaamasta aineksesta. Meren rantaan aaltojen kasaamasta hiekasta syntyy joskus hiekkasärkkiä, joiden muotoutumiseen vaikuttaa myös tuuli. Hiekkasärkkien yhtyessä voi syntyä haffeja, joita ovat esimerkiksi Kuurin kynnäs ja Venetsian laguuni. Jos veden virtaus ei kasaa hiekkaa kauas hiekkasärkän läheiselle vesialueelle, veden syvyys jyrkkenee nopeasti ja paikalla on jyrkänparras. Maa-ainesta kulkeutuu rantaan myös talvisten jäiden mukana. Esimerkkejä aaltojen vaikutuksesta syntyneistä raukeista ja luolista löytyy Puulaveden järven rannalta Hirvensalmelta, missä sijaitsevat Kynsikaivonniemen luolat.Pallekivikko koostuu rantaan kasaantuneista lohkareista. Tällaisia muodostumia voi syntyä muun muassa harjumaisemaan muinaisrantojen seudulle. Rantavalli syntyy hiekan huuhtouduttua rantaan, kun osa siitä huuhtoutuu hieman takaisin ulapalle päin. Tähän vaikuttaa myös tuuli ja etenkin myrskytuuli voi kuljettaa hiekkaa voimakkaasti.
Bari

Bari voi tarkoittaa ainakin seuraavia asioita:
Bari, kaupunki Italiassa
Bari, entinen maakunta Italiassa
Bari, metropolikaupunki (hallinnollinen alue) Italiassa
Bari, provinssi Somaliassa
AS Bari, italialainen jalkapalloseura
Bari- tai di Bari -nimisiä henkilöitä:
Nicola di Bari (oik. Michele Scommegna, s. 1940), italialainen laulaja ja näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bari”, voi hakea sivunnimihaulla, laajalla sivunnimihaulla tai tekstihaulla.
Arise

| Arise Sepultura |
| --- | --- | --- |

Studioalbumin tiedot
 Äänitetty : 1990–1991 Morrisound Recording, Tampa, Florida
 Julkaistu: 2. huhtikuuta 1991
 Tuottaja(t): Sepultura, Scott Burns
 Tyylilaji: thrash metal, death Metal
 Kesto: 59.24
 Levy-yhtiö: Roadrunner Records
Sepulturan muut julkaisut
| Beneath the Remains 1989 | Arise 1991 | Third World Posse (EP) 1992 |
Arise on brasilialaisen thrash metal -yhtye Sepulturan neljäs täyspitkä albumi ja viides studiojulkaisu, joka nauhoitettiin ja miksattiin Yhdysvalloissa vuosina 1990-1991 ja julkaistiin 2. huhtikuuta 1991.
Kappalelista

Kaikki kappaleet säveltänyt Sepultura ellei toisin mainittu.
Arise – 3.17
Dead Embryonic Cells – 4.52
Desperate Cry – 6.40
Murder – 3.26
Subtraction – 4.46
Altered State – 6.34
Under Siege (Regnum Irae) – 4.53
Meaningless Movements – 4.40
Infected Voice – 3.18 (säv. Kisser)
Orgasmatron – 4.43 (säv. Kilmister/Burston/Campbell/Gill, Motörhead-cover)
Intro – 1.32
C.I.U. (Criminals in Uniform) – 4.17
Desperate Cry (Scott Burns mix) – 6.43
Raita 10 oli bonusraita albumin alkuperäisessä brasilialaisversiossa. Raidat 11-13 ovat raidan 10 lisäksi ainoastaan vuoden 1997 uudelleenmasteroidussa julkaisussa.
Singlet

Arise (1991)
Arise
Inner Self (live)
Troops of Doom (live)
Dead Embryonic Cells (1991)
Dead Embryonic Cells
Orgasmatron (Motörhead -cover)
Troops of Doom
Under Siege (Regnum Irae) (1991)
Under Siege (Regnum Irae)
Orgasmatron (Motörhead -cover)
Troops of Doom
Third World Posse (1992)
Dead Embryonic Cells
Drug Me
Inner Self (live)
Troops of Doom (live)
Orgasmatron (Motörhead -cover, live)
Kokoonpano

Igor Cavalera – rummut
Max Cavalera – laulu, rytmikitara
Andreas Kisser – soolokitara
Paulo Jr. – basso
Kokoonpano > Vierailevat muusikot

Henrique – syntetisaattorit
Kent Smith – ääniefektit
Kokoonpano > Tuotanto

Scott Burns – tuottaja, äänittäjä, englanninkielisten sanoitusten käännösapu
Andy Wallace – miksaaja
Fletcher McLean – avustava äänittäjä, englanninkielisten sanoitusten käännösapu
Steve Sisco – avustava miksaaja
Howie Weinberg – masteroija
Michael Whelan – kansitaide ('Arise')
Patricia Mooney – art direction
Don Kaye – kansitekstit
Tim Hubbard – valokuvaus
Carole Segal – valokuvaus
Alex Solca – valokuvaus
Shaun Clark – valokuvaus
Rui Mendes – valokuvaus
Bozo – tribaalilogo ('S')
Arviot

Allmusic:
Q:
Listasijoitukset > Albumilista

Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1991 | The Billboard 200 | 119 |
Aiheesta muualla

Arise Discogsissa. (englanniksi)
Albumi Arise Encyclopaedia Metallum -sivustolla (englanniksi)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
Puuskan tuulivoimapuisto

| Puuskan tuulivoimapuisto Röyttän tuulivoimapuisto |
| --- | --- |
 Tuulivoimalat Terästehtaan lähellä
Valtio:  Suomi
Sijainti:  Tornio
Koordinaatit:  65°46′12″N, 24°10′19″E
Rakentaminen alkoi:  2010
Valmistunut:  2011
Laajennettu:  2015
Rakennuttaja:  Rajakiiri Oy 
Omistaja:  Rajakiiri Oy 
Operaattori:  Rajakiiri Oy 
Tuulivoimapuisto
Tyyppi:  maatuulivoimalaitos
Korkeus:  0–10 m 
Pinta-ala:  5,0 km² 
Tuulivoimalat:  8 × Siemens SWT−3.6−120 (3,6 MW) 5 × Vestas V112-3.3 (3,3 MW) 
Kapasiteetti:  45,3 MW  
Vuosituotanto:  130 GWh 
 fiPuuskan tuulivoimapuisto 
Puuskan tuulivoimapuisto, ja toisinaan myös Röyttän tuulivoimapuisto, on Lapissa Tornion Röyttässä sijaitseva tuulivoimapuisto, jossa toimii 13 tuulivoimalaitosta. Niiden kokonaiskapasiteetti on 45 megawattia ja vuosituotanto on noin 130 gigawattituntia. Tuulivoimapuiston on rakentanut, sen omistaa ja sitä operoi Rajakiiri Oy. Rajakiiri Oy on EPV Tuulivoima Oy:n tytäryhtiö.
Tuulivoimapuisto oli valmistuessaan vuonna 2011 Suomen suurin tuulivoimapuisto 28,8 megawatin kapasiteetillaan.
Yleistä

Tornion terästehdas sijaitsee suurella Tornionjoen suiston Selleen saarella, jossa on ollut Röyttän niemi. Saari ja samoin sen niemi on terästehtaan laajentama täytemaalla, jota se osin itsekin tuottaa. Tuulivoimalat sijaitsevatkin osittain merelle eteläsuuntaan laajenevan teollisuusalueen laitamalla. Kaksi eteläisintä tuulivoimalaitosta sijaitsevat entisellä Taljan saarella ja yksi sijaitsee kapealla Räyhän niemellä. Merestä on penkereellä erotettu laaja saostusallas Lankilankrunni, jonka on vielä 1970-luvulla ollut Liuhanlahtea. Liuhanlahden entisellä Sysmiön rannalla seisoo yksi tuulivoimala ja toinen Lankilankrunnin eteläisellä penkereellä. Myös niemimaan itärantaa seuraa pengervalli, jonka suojassa on pieniä saostusaltaita. Penkereiden viereen on rakennettu paikat kahdelle tuulivoimalalle. Satama-alueella niemen länsipuolella on laiturialueella kaksi ja voimaloiden ja Sahalahden koillispuolella vielä kolmas tuulivoimalaitos. Terästehtaan pohjoispuolella sijaitsevat viimeiset kolme tuulivoimalaa, yksi Prännärinniemen lähellä ja kaksi tehdasalueen tuloväylän lähellä. Tuulipuiston pituus on 3,9 kilometriä, leveys 2,5 kilometriä, ja kaikki voimalaitokset sisällensä sulkevan alueen pinta-ala on 5,0 neliökilometriä. Voimalat sijaitsevat 0–10 metrin korkeudella mpy.
Tuulivoimapuistoa kutsuttiin aluksi nimellä Puuska ja myöhemmin sen rakentamisen ensimmäistä vaihetta nimellä Puuska I. VTT:n tuulivoiman vuosiraportissa ensimmäisen vaiheen tuulivoimaloita kutsuttiin tunnuksilla Röyttä 1–8. Yleisesti käytettiin myös tunnusta Röyttä, koska tuulivoimapuisto sijaitsi Röyttäniemessä. Uudemmat, vuonna 2015 rakennetut tuulivoimaloiden tunnukset ovat Röyttä 9–13. Tulevaisuudessa Röytällä voidaan tarkoittaa merituulivoimapuistoa, joka tulisi sijaitsemaan Röyttänniemen edustalla.
Ensimmäisenä käynnistyneet tuulivoimalaitokset ovat saksalaisen Siemensin valmistamaa SWT-3.6-120-mallia, jonka napakorkeus on 100 metriä , tuuliturbiinin halkaisija 120 metriä, ja jonka kapasiteetti on 3,6 megawattia. Toisena käynnistetyt tuulivoimalaitokset ovat tanskalaisen Vestasin valmistamaa V112−3.3-mallia, jonka napakorkeus on 119 metriä, tuuliturbiinin halkaisija 112 metriä ja kapasiteetti 3,3 megawattia.
Historiaa

Röyttäänniemeen Outokummun Tornion terästehtaan ympärille suunniteltiin vuodesta 2007 alkaen tuulivoimapuistoa, jonka rakentaminen aloitettiin vuonna 2010. Alue oli Suomen parhaita tuulipaikkoja. Puuskan ensimmäistä rakennusvaihetta kutsuttiin tunnuksella Puuska I ja se sisälsi kahdeksan Siemensin toimittamaa tuulivoimalaa. Se valmistui joulukuun 2010 viimeisinä päivinä, jolloin tuulipuiston kokonaiskapasiteetti oli 28,8 megawattia. Nämä tuulivoimalat olivat käynnistyessään kapasiteetiltaan Suomen suurimmat. Ne eivät ehtineet tuottamaan sähköä 2010 aikana ollenkaan ja seuraavana vuonna vuosituotanto oli 93 gigawattituntia. Ykkösvaiheen kustannusarvio oli 40 miljoonaa euroa .
Syyskuussa 2014 päättyi Puuskan laajennushanke investointipäätökseen, jossa Vestasilta tilattiin viisi 3,3 megawatin tuulivoimalaitosta. Näiden myötä tuulipuisto sai 16,5 megawattia lisäkapasiteettia ja tuulipuiston kokonaiskapasiteetti kohoaisi 45,3 megawattiin. Laajennusvaihe Puuska II valmistui vuonna 2015. Tuulivoimapuiston vuosituotannoksi arvioitiin 130 gigawattituntia.
Aiheesta muualla

Rajakiiri (rakennuttajan verkkosivut)
Barh el Gazel

Barh el Gazel on yksi Tšadin 22 hallinnollisesta alueesta. Sen pinta-ala on 56 600 neliökilometriä. Barh el Gazelissa oli vuonna 2009 noin 257 000 asukasta. Sen pääkaupunki on Moussoro.
Anton Aškerc

| Anton Aškerc |
| --- | --- |
 Anton Aškerc
Henkilötiedot
Syntynyt: 9. tammikuuta 1856
Kuollut: 10. kesäkuuta 1912 (56 vuotta)
Ammatti:  kirjailija
Kirjailija
Äidinkieli: sloveeni
Tuotannon kieli: sloveeni
Aiheesta muualla
Löydä lisää kirjailijoitaKirjallisuuden teemasivulta
Anton Aškerc (9. tammikuuta 1856 – 10. kesäkuuta 1912) oli slovenialainen runoilija. Hänet vihittiin 1881 katoliseksi papiksi, mutta hän joutui pian vakaumukselliseen ristiriitaan kirkon kanssa ja erosi pappisvirasta. Hänen teoksensa Balade in romance (1890), Lirske in epske poezije (1896), Nove poezije (1900) ja eepilliset runoelmat Zlatorog (1904) ja Primož Trubor (1905) ovat sekä muotonsa että voimakkaan sisällyksensä puolesta slovenialaisen kirjallisuuden parhaita.
Aiheesta muualla

Kuvia tai muita tiedostoja aiheesta Anton Aškerc Wikimedia Commonsissa
Raedwald

Raedwaldin kypärä
Raedwald (Rædwald) (kuollut noin 624 tai 625) oli Itä-Anglian kuningas noin vuodesta 599 kuolemaansa asti. Hän oli Tytilan (Tytilus/Tyttla) poika ja Wuffan (Uuffa) pojanpoika.  Raedwaldin hallinnon aikana Itä-Anglian valta oli voimakkaimmillaan. Beda Venerabilis kertoo hänen hallineen imperiumia anglosaksien kuningaskuntien keskuudessa. 800-luvun lopun Anglosaksien kronikka mainitsee hänen olevan arvoltaan bretwalda. Raedwaldia pidetään vahvimpana ehdokkaana hallitsijaksi, joka on haudattu vuonna 1939 löydettyyn Sutton Hoon venehautaan.
Back in Black (kappale)

| ”Back in Black” AC/DC |
| --- | --- | --- |

Singlen tiedot
 Albumilta: Back in Black
 Julkaistu: 21. joulukuuta 1980
 Tekijä(t): Angus Young Malcolm Young Brian Johnson
 Tuottaja(t): Robert John ”Mutt” Lange
 Tyylilaji: hard rock, heavy metal
 Kesto: 04.15
 Levy-yhtiö: Atlantic
Muut kannet
 Espanjan painos
Listasijoitukset
  20. (Hot Digital Songs, 2012)    29. (Hot RingMasters, 2012)    30. (Hot Ringstones, 2008)    37. (Billboard Hot 100, 1981)    51. (Mainstream Rock, 1981)
AC/DC:n muut singlet
| ”Hell’s Bells” 1980 | ”You Shook Me All Night Long” 1980 | ”Rock and Roll Ain’t Noise Pollution” 1980 |
”Back in Black” on australialaisen hard rock -yhtye AC/DC:n kappale vuonna 1980 julkaistulta samannimiseltä albumilta. Kappaleesta on tehty myös musiikkivideo. Kappaleen ovat tehneet kitaristit Angus Young ja Malcolm Young sekä laulaja Brian Johnson.
”Back in Black” on yhtyeen tunnetuimpia ja suosituimpia kappaleita. Kappaleen ovat levyttäneet myös The Hives, Foo Fighters Jack Blackin kanssa, Muse Nic Cesterin kanssa, Travis ja kolumbialainen poplaulaja Shakira.
Kappale julkaistiin livenä vuonna 1992 albumeilla Live ja Live: 2 CD Collector’s Edition.
Kappale oli Yhdysvalloissa sijalla 37 Billboard Hot 100 -listalla vuonna 1981 ja sijalla 51 Billboard’s Mainstream Rock Tracks -listalla. Se oli myös musiikkikanava VH1:n listalla VH1’s 40 Greatest Metal Songs sijalla 4 ja sijalla 187 Rolling Stone -lehden listalla 500 Greatest Songs of All Time. Kappale on tarkoitettu kunnianosoituksena yhtyeen toiselle laulajalle Bon Scottille, joka kuoli vuonna 1980 alkoholimyrkytykseen.
Kappaleen musiikkivideo on ylittänyt Youtubessa miljardin katselukerran rajapyykin vuonna 2024.
Kokoonpano

Brian Johnson – laulu
Angus Young – kitara
Malcolm Young – rytmikitara
Cliff Williams – basso
Phil Rudd – rummut
Aiheesta muualla

AC/DC – ”Back in Black” YouTubessa.
Radiohead: The Best Of

| Radiohead: The Best of Radiohead |
| --- | --- | --- |

Kokoelmalevyn tiedot
 Äänitetty : 1992–2003
 Julkaistu: 2. kesäkuuta 2008
 Tuottaja(t): Sean Slade, Paul Q. Kolderie, John Leckie, Nigel Godrich, Radiohead
 Tyylilaji: alternative rock
 Kesto: CD1: 71.43 CD2: 59:07
 Levy-yhtiö: Parlophone, Capitol
Listasijoitukset
  26.  35.
Radioheadin muut julkaisut
| Radiohead Box Set 2007 | Radiohead: The Best of 2008 | In Rainbows – From the Basement 2008 |
Radiohead: The Best of on englantilaisen rock-yhtyeen Radioheadin greatest hits-kokoelma-albumi. Albumi sisältää singlejä, albumien kappaleita ja yhden b-puolen, joita yhtye on julkaissut EMI-levy-yhtiön alaisuudessa vuosien 1992 ja 2005 välillä. Kappalelista ei ole aikajärjesteinen ja on kahden CD:n pituinen. Ensimmäisellä levyllä on kuitenkin yhtyeen suurimmat hitit, ja se julkaistiin myös erillään. Toinen CD keskittyy vähemmän tunneittuihin kappaleisiin.
Radiohead: The Best of on Radioheadin ensimmäinen kokoelma-albumi (ellei vuoden 1998 musiikkivideo-kokoelmaa 7 Television Commercials lasketa), mutta yhtye ei ole itse ollut sen teossa mukana; levy-yhtiö teki sen yhtyeen lähdön jälkeen, eikä yhtye edes valinnut kokoelman kappaleita. Kokoelmassa ei ole kappaleita yhtyeen tuoreimmalta albumilta In Rainbows, koska levytyssopimus ei kata sitä.
Kokoelma keskittyy yhtyeen albumeihin The Bends ja OK Computer, molemmilta on seitsemän kappaletta.
Albumi nousi Yhdysvalloissa Billboard 200 -listan sijalle 26. Suomessa se debytoi virallisen albumilistan sijalla 35.
Kappaleet

| --- | --- |
 CD 1 Just – 3.54 (albumilta The Bends)  Paranoid Android – 6.23 (albumilta OK Computer)  Karma Police – 4.21 (albumilta OK Computer)  Creep – 3.59 (albumilta Pablo Honey)  No Surprises – 3.49 (albumilta OK Computer)  High and Dry – 4.20 (albumilta The Bends)  My Iron Lung – 4.36 (albumilta The Bends)  There There – 5.23 (albumilta Hail to the Thief)  Lucky – 4.20 (albumilta OK Computer)  Fake Plastic Trees – 4.52 (albumilta The Bends)  Idioteque – 5.09 (albumilta Kid A)  2+2=5 – 3.19 (albumilta Hail to the Thief)  The Bends – 4.04 (albumilta The Bends)  Pyramid Song – 4.51 (albumilta Amnesiac)  Street Spirit (Fade Out) – 4.12 (albumilta The Bends)  Everything In Its Right Place – 4.11 (albumilta Kid A) CD 2 Airbag – 4.44 (albumilta OK Computer)  I Might Be Wrong – 4.54 (albumilta Amnesiac)  Go to Sleep – 3.21 (albumilta Hail to the Thief)  Let Down – 4.59 (albumilta OK Computer)  Planet Telex – 4.19 (albumilta The Bends)  Exit Music (For a Film) – 4.24 (albumilta OK Computer)  The National Anthem – 5.51 (albumilta Kid A)  Knives Out – 4.17 (albumilta Amnesiac)  Talk Show Host – 4.14 (albumilta Street Spirit (Fade Out))  You – 3.29 (albumilta Pablo Honey)  Anyone Can Play Guitar – 3.37 (albumilta Pablo Honey)  How to Disappear Completely – 5.56 (albumilta Kid A)  True Love Waits – 5.02 (live @ Los Angeles, 2001, albumilta I Might Be Wrong: Live Recordings) :  DVD Creep (ohjannut Brett Turnbull)  Anyone Can Play Guitar (ohjannut Dwight Clarke)  Pop is Dead (ohjannut Dwight Clarke)  Stop Whispering (ohjannut Jeff Plansker)  My Iron Lung (ohjannut Brett Turnbull)  High and Dry (UK version) (ohjannut David Mould)  High and Dry (US version) (ohjannut Paul Cunningham)  Fake Plastic Trees (ohjannut Jake Scott)  Just (ohjannut Jamie Thraves)  Street Spirit (Fade Out) (ohjannut Jonathan Glazer)  Paranoid Android (ohjannut Magnus Carlsson)  Karma Police (ohjannut Jonathan Glazer)  No Surprises (ohjannut Grant Gee)  Pyramid Song (ohjannut Shynola)  Knives Out (ohjannut Michel Gondry)  I Might Be Wrong (ohjannut Sophie Muller)  Push Pulk / Like Spinning Plates (ohjannut Johnny Hardstaff)  There There (ohjannut Chris Hopewell)  Go to Sleep (ohjannut Alex Rutterford)  Sit Down. Stand Up. (ohjannut Ed Holdsworth)  2+2=5 (Live at Belfort Festival) (ohjannut Fabien Raymond)
Arvostelut

Allmusic:
Pitchfork Media: 4/10
Rolling Stone:
Benadirit

Benadirit (arab. بناديري‎‎) ovat arabeista polveutuva etninen ryhmä Somaliassa. Benadirit puhuvat äidinkielenään arabiaa ja toisena kielenään somaliaa.
Benadirit polveutuvat nykyisten Saudi-Arabian, Jemenin, Omanin ja Iranin alueelta tulleista arabeista, joista ensimmäiset tulivat maahan jo 1 500 vuotta sitten. He asettuivat rannikolle, joka tuli myöhemmin tunnetuksi benadirirannikkona. Benadirit olivat kauppiaita ja heidän rakentamistaan kaupungeista tuli alueen kaupan keskuksia. He olivat tärkeä tekijä myös islamin leviämisessä alueella. 1950-luvulla benadirit osallistuivat politiikkaan omien puolueidensa kautta. Somalian sisällissodan aikana 1990-luvun alussa benadirit joutuivat aseellisten joukkojen hyökkäysten kohteeksi, joille he olivat alttiita koska he eivät olleet muodostaneet omia aseellisia joukkojaan. Nykyisin benadirejä on muutama tuhat ja heistä valtaosa asuu Mogadishussa, Brawassa ja Mercassa. Lisäksi Kismayossa elää edelleen bajuni-nimellä tunnettu benadiriryhmä, jonka jäsenet harjoittavat pääasiassa kalastusta.
Avignon

| Avignon |
| --- | --- |
 Avignon. Oikealla paavien palatsi 1300-luvulta, vasemmalla Pont Saint-Bénézet.
 vaakuna
 Avignon
 Koordinaatit: 43°57′0″N, 4°48′36″E 
Valtio:  Ranska
Alue:  Provence-Alpit-Riviera
Departementti:  Vaucluse
Arroundisementti:  Avignon
Pinta-ala:  
 – Kokonaispinta-ala:  64,78 km²
Korkeus:  23 m
Väkiluku (2006):  94 787
 – Väestötiheys:  1 463 as./km²
 
 www.avignon.fr 
Infobox OKVirheellinen NIMI-arvo: 
Avignon on kunta Etelä-Ranskassa. Se sijaitsee Rhônejoen rannalla Vauclusen departementissa Provence-Alpit-Rivieran alueella. Avignon on Vauclusen departementin pääkaupunki. Avignonissa on 92 454 asukasta (2006) ja suur-Avignonin alueella 155 000 asukasta.
Historia

Avignon on asutettu hyvin aikaisessa vaiheessa. Rooman valtakunnassa se oli Gallia Narbonensisin provinssin keskus. 1100-luvun lopulla Avignon julistautui itsenäiseksi, mutta itsenäisyys murskattiin vuonna 1226, kun Ranskan kuningas Ludvig VIII valtasi kaupungin.
Vuonna 1309 Ranskan kuningas siirsi katolisen kirkon hallinnon paaveineen Avignoniin, joka kuului siihen aikaan Sisilian kuningaskunnalle. Avignonissa kirkko joutui alistumaan monessa asiassa Ranskan kuninkaan tahtoon. Avignonin vankeus kesti vuoteen 1377.
Avignon kasvoi tähän aikaan 40 000 asukkaan kaupungiksi, mikä oli siihen aikaan huomattavan suuri asukasluku.[lähde? ]
Vuosina 1309–1377 Avignonissa asui seitsemän paavia:
Klemens V
Johannes XXII
Benedictus XII
Klemens VI
Innocentius VI
Urbanus V
Gregorius XI
Vuosina 1335–1364 rakennettiin Palais des Papes, Paavien palatsi, joka tarjosi paaveille suojaa. Palatsin seinät ovat yli viisi metriä paksut. Nykyään palatsi toimii museona. Avignon ympäristöineen pysyi paavin hallinnassa, Kirkkovaltioon kuuluneena ekslaavina vuoteen 1797 saakka, jolloin Ranska valtasi sen itselleen.
Avignonin kulttuuria ja nähtävyyksiä

Palais des Papes
Pont Saint-Bénézet, kuuluisa Avignonin silta
katedraali
runoilija Petrarcan Laura-sonetit ovat syntyneet runoilijan vuonna 1327 Avignonin katedraalissa tapaaman naisen innoittamina.
taidemuseo Calvet
Aiheesta muualla

Kuvia tai muita tiedostoja aiheesta Avignon Wikimedia Commonsissa
Paavien palatsi
Festival d'Avignon
Ville d'Avignon
Unescon maailmanperintökohteet Ranskassa
Albi
Alppien paalutalot
Amiensin katedraali
Arc-et-Senans’n kuninkaallinen suolatehdas
Arlesin roomalaiset ja romaaniset monumentit
Avignonin historiallinen keskusta ja Palais des Papes
Belgian ja Ranskan kellotornit (jaettu Belgian kanssa)
Bourges'n katedraali
Canal du Midi
Causses ja Cévennes
Chaîne des Puys
Chartresin katedraali
Chauvet’n luola
Cordouanin majakka
Euroopan suuret kylpyläkaupungit
Fontainebleaun palatsi ja puisto
Fontenayn apottiluostari
Carcassonne
Le Corbusierin arkkitehtoniset työt
Le Havre
Loiren laakso Sully-sur-Loiren ja Chalonnes-sur-Loire välillä
Lyon
Mont Saint-Michel
Nancyn aukiot: Place Stanislas, Place de la Carrière ja Place d’Alliance
Nord-Pas-de-Calais’n kaivosalue
Notre-Damen katedraali, entinen Saint-Remin basilika sekä Taun palatsi Reimsissa
Nizza
Orangen roomalainen teatteri ja sen ympäristöt sekä ”riemukaari”
Portonlahti: Girolatanlahti,  Scandolan luonnonpuisto ja Pianan calanquet Korsikassa
Provins
Monte Perdido
Ranskan eteläiset ja antarktiset alueet
Saint-Émilion
Saint-Savin-sur-Gartempen luostari
Santiago de Compostelan pyhiinvaellusreitit
Seinen jokivarsi Pariisissa
Grande Île
Pont du Gard
Uuden-Kaledonian laguunit
Vaubanin linnoitukset
Versailles’n palatsi puistoineen
Vézelay
Vézère
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu 
Avignonin kartta van Loonin kartastossa vuodelta 1649.
Palais des Papes
RAC-ralli 1986

|  RAC-ralli 1986 |
| --- | --- |
 12. osakilpailu 13 osakilpailusta kaudella 1986. 
Ajankohta:  16. – 19. marraskuuta 1986
Pituus:  45 erikoiskoetta


Palkintokoroke
Voittaja:   Timo Salonen    Seppo Harjanne  (Peugeot Talbot Sport)
Toinen:   Markku Alén    Ilkka Kivimäki  (Martini Lancia)
Kolmas:   Juha Kankkunen    Juha Piironen  (Peugeot Talbot Sport)
RAC-ralli 1986 (viralliselta nimeltään 42. Lombard RAC Rally) oli rallin maailmanmestaruussarjan toiseksi viimeinen kilpailu kaudella 1986. Kilpailu järjestettiin 16. – 19. marraskuuta 1986 Bathissa.
Reitti

Erikoiskokeiden yhteispituus oli 515,79 kilometriä.
Sääntömuutokset Korsikalla sattuneen onnettomuuden jälkeen vaativat, että rallissa ei saa olla erikoiskokeita yli 600 km, ja osuuksien välillä on oltava 9 tunnin tauot. Tämän myötä RAC-rallissa aiempina vuosina tapana ollut yön yli ajaminen loppui. Yorkshiren erikoiskokeet jäivät pois reitiltä.
| Sunnuntai | Maanantai | Tiistai | Keskiviikko |
| --- | --- | --- | --- |
| Bath—Harrogate | Harrogate—Edinburgh | Edinburgh—Liverpool | Liverpool—Bath |
| 9 EK:ta | 13 EK:ta | 10 EK:ta | 13 EK:ta |
| 43,92 km | 172,27 km | 110,68 km | 188,17 km |